Във връзка с внесено уведомление с вх. № ОВОС-677/05.03.2026г. и допълнителна информация с вх. № ОВОС-677-7/27.04.2026г. за: „Изпълнение на един тръбен кладенец за оросяване на зелени площи, храсти и дървета на площадката на Административна сграда на ЕР ЮГ Централа 2 в град Пловдив“, в ПИ 56784.536.129 по КККР на град Пловдив и писмо изх. № ПУ-01-442-3/27.05.2026г. на Басейнова Дирекция Източнобеломорски район Пловдив, с възложител: "ЕЛЕКТРОРАЗПРЕДЕЛЕНИЕ ЮГ" ЕАД, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:
І. Относно приложимата процедура по реда на глава шеста на Закона за   опазване на околната среда (ЗООС)
	Инвестиционно предложение е свързано с изпълнение на един тръбен кладенец за оросяване на зелени площи, храсти и дървета на площадката на административна сграда на ЕР ЮГ Централа 2 в гр. Пловдив, в ПИ с идентификатор 56784.536.129 по КККР на гр. Пловдив. ТК ще е с дълбочина 24 метра.
Така заявеното ИП попада в обхвата на т. 2, буква „г“ от Приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

ІІ. Относно приложимата процедура по реда на чл. 31 от Закона за биологичното разнообразие (ЗБР)
Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близите защитени зони от Европейската екологична мрежа „НАТУРА 2000“ – BG0000578 „Река Марица” и BG0002087 „Марица-Пловдив”.


Копие на писмото е изпратено до Община Пловдив, Район Южен и БД ИБР-Пловдив

